Kanadada Gollumga o‘xshagan g‘alati mavjudotni ko‘rib qolishdi (video)

Kanadaning Kvebek provinsiyasida tushirilgan videoda Jon Tolkinning “Xobbit” va “Uzuklar hukmdori” asarlaridagi personaj — Gollumga o‘xshash mavjudotning sharpasini ko‘rish mumkin, deb yozadi “RIA Novosti”.

Provinsiya bo‘ylab sayohat qilayotgan video muallifi dastlab yo‘l bo‘yida o‘tlab yurgan bug‘uni tasvirga ola boshlagan. Keyin esa qorong‘ilikdan g‘alati mavjudot chiqib kelayotganini ko‘rgan, uni internet foydalanuvchilari “Gollum” deb atadi. Chopib-chopib harakatlanayotgan mavjudot goh ikki oyog‘ida tik turar, goh to‘rt oyoqlab yurar edi.